b'\n_START_ARTICLE_\nPtolemajev izrek\n_START_PARAGRAPH_\nPtolemajev izr\xc3\xa8k [ptolem\xc3\xa1jev ~] je izrek iz ravninske geometrije, ki povezuje diagonali in stranice tetivnega \xc5\xa1tirikotnika, \xc5\xa1tirikotnika, ki mu o\xc4\x8drtamo kro\xc5\xbenico. Izrek se imenuje po Ptolemaju. Ptolemaj je s pomo\xc4\x8djo izreka izdelal razpredelnico tetiv, trigonometri\xc4\x8dno razpredelnico, ki jo je uporabil v astronomiji.'